นายกรัฐมนตรี เตรียมเปิดมหกรรมวิทยาศาสตร์และเทคโนโลยี ประจำปี 2564 ครั้งแรกของเอเชียตะวันออกเฉียงใต้
นางสาวไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า รัฐบาลขอเชิญประชาชน นักเรียน นักศึกษา ชม “มหกรรมวิทยาศาสตร์และเทคโนโลยีแห่งชาติ” ประจำปี 2564 กิจกรรมทางวิทยาศาสตร์และเทคโนโลยีที่ยิ่งใหญ่ที่สุดแห่งปี ระหว่างวันที่ 9 - 19 พฤศจิกายนนี้ ที่อิมแพ็ค เมืองทองธานี เพื่อเผยแพร่ผลงานวิจัยและพัฒนา ความก้าวหน้าทางวิทยาศาสตร์และเทคโนโลยีในประเทศและนานาชาติ โดยเฉพาะผลงานวิจัยจากมหาวิทยาลัยและสถาบันวิจัยของประเทศ เพื่อส่งเสริมความรู้ ความเข้าใจด้านวิทยาศาสตร์และเทคโนโลยีสำหรับมหกรรมวิทยาศาสตร์และเทคโนโลยีแห่งชาติ” ประจำปี 2564 จัดขึ้นภายใต้แนวคิด “ศิลปะ วิทยาศาสตร์ และเศรษฐกิจสร้างสรรค์ โดยจัดขึ้นในรูปแบบไฮบริดอีเว้นท์ เพื่อให้สอดคล้องกับมาตรการป้องกันการแพร่ะระบาดของโรคโควิด-19 ผสมผสานระหว่างการเข้าชมงานในฮอลล์ หรือเลือกรับชมจากที่บ้าน ไฮไลท์ของงานคือ การจัดแสดงงานที่ตอบโจทย์การพัฒนาเศรษฐกิจแบบองค์รวม “BCG Model และเป็นครั้งแรกของการจัดกิจกรรมทางวิทยาศาสตร์ในภูมิภาคเอเชียตะวันออกเฉียงใต้ ที่จุดประกายความคิด สู่การขับเคลื่อนเศรษฐกิจ BCGนอกจากนี้ ยังมี 9 นิทรรศการหลักของงาน ได้แก่ นิทรรศการเทิดพระเกียรติ ,นิทรรศการหมื่นจินตนาการ ล้านความรู้ ,นิทรรศการโครงร่างสร้างเรื่อง ,นิทรรศการหนึ่งเรียบง่าย หลายคุณอนันต์ ,นิทรรศการดินแดนผักและผลไม้ ,นิทรรศการโลกดิจิทัลไร้พรมแดนกับเทคโนโลยี 5G ,นิทรรศการภารกิจข้ามดวงดาว ,นิทรรศการ Maker Space : สู่นวัตกรรมเพื่ออนาคต และนิทรรศการภาพถ่ายนานาชาติ “จากท้องนทีสู่ห้วงสมุทร: สายน้ำกับสายสัมพันธ์ของชีวิต”นางสาวไตรศุลี กล่าวว่า นายกรัฐมนตรี จะมาเป็นประธานในพิธีเปิดวันที่ 10 พฤศจิกายนนี้ พร้อมมอบรางวัล PM Award ให้แก่ครูอาจารย์และนักเรียนที่มีผลงานด้านวิทยาศาสตร์ดีเด่น เพื่อเป็นการเชิดชูและให้กำลังใจบุคลากรด้านวิทยาศาสตร์ของไทย ประชาชนสามารถเข้าชมงานได้ฟรี ตั้งแต่วันที่ 9 – 19 พฤศจิกายน 2564 ลงทะเบียนจองสิทธิ์เข้าชมงานล่วงหน้า ได้ที่ www.thailandnstfair.com